Διερεύνηση του ρόλου της πηγής της πρωτεϊνικής πρόσληψης στην ικανότητα παραγωγής μυϊκής δύναμης σε νεαρούς ενήλικες που ασκούνται με αντιστάσεις
Creators: name: Νικολακούδη, Φανή Ακύλα
Publisher: name: Aristotle University of Thessaloniki
Year: 2020
Subjects: Πρωτεϊνική πρόσληψη
Ικανότητα παραγωγής μυϊκής δύναμης
Προπόνηση αντιστάσεων
Protein intake
Muscle force generating capacity
Resistance training

description: Τις τελευταίες δεκαετίες πολλές μελέτες έχουν εστιάσει την προσοχή τους στη διερεύνηση της σύνδεσης μεταξύ της κατανάλωσης πρωτεΐνης και της ικανότητας παραγωγής μυϊκής δύναμης, σε ασκούμενους με αντιστάσεις. Η παρούσα μελέτη σχεδιάστηκε με σκοπό να εξετάσει το ρόλο της πηγής της πρωτεϊνικής πρόσληψης στην ικανότητα παραγωγής δύναμης, σε νεαρούς άνδρες, που ασκούνταν συστηματικά, με προπόνηση αντιστάσεων έχοντας ως στόχο τη μυϊκή υπερτροφία. Δευτερευόντως, διερευνήθηκε η επιρροή της πρωτεϊνικής πρόσληψης στη σύσταση του σώματος. Το σύνολο του δείγματος αποτέλεσαν 20 νέοι άνδρες, οι οποίοι χωρίστηκαν σε δύο ομάδες ανάλογα με το αν κατανάλωναν συμπλήρωμα πρωτεΐνης ορού γάλακτος, στους χρήστες συμπληρώματος (ν=10, ηλικία:24.9±4.5έτη, σωματικό βάρος:84.7±10.8kg, ύψος:179.9±5.7cm) και στους μη χρήστες (ν=10, ηλικία:23.3±2.0έτη, σωματικό βάρος:79.0±11.1kg, ύψος:177.5±8.2cm) αντίστοιχα. Για τη συλλογή των δεδομένων χρησιμοποιήθηκε ένα ερωτηματολόγιο αυτοκαταγραφής της προπόνησης, ένα ερωτηματολόγιο στοιχείων συμμετεχόντων, ένα ερωτηματολόγιο προτίμησης ποδιού και ένα τετραήμερο ημερολόγιο καταγραφής τροφίμων. Για την αξιολόγηση της ικανότητας παραγωγής μυϊκής δύναμης υπολογίστηκε η μέγιστη δύναμη, από ισοκινητικό δυναμόμετρο Cybex. Πραγματοποιήθηκαν μέγιστες εκούσιες ισομετρικές πελματιαίες κάμψεις (γωνία ποδοκνημικής άρθρωσης:-20° και 0°) και εκτάσεις του γόνατος (γωνία άρθρωσης γόνατος:10°,30°,60°,80° και 120°). Επίσης, πραγματοποιήθηκαν στο μέγιστο εύρος κίνησης, μέγιστες σύγκεντρες ισοκινητικές πελματιαίες κάμψεις της ποδοκνημικής άρθρωσης με ταχύτητα:30°/s και 90°/s και μέγιστες σύγκεντρες ισοκινητικές εκτάσεις του γόνατος με ταχύτητα:60°/s, 90°/s και 160°/s. Για την ανάλυση σύστασης σώματος χρησιμοποιήθηκε η μέθοδος της βιοηλεκτρικής αντίστασης με το In Body 120. Δεν βρέθηκαν στατιστικά σημαντικές διαφορές στη μέγιστη ισομετρική ή ισοκινητική ροπή, μεταξύ των δύο ομάδων συμμετεχόντων, στις εξεταζόμενες προσπάθειες ανεξαρτήτως γωνιακής θέσης και ταχύτητας. Συνεπώς η κατανάλωση συμπληρώματος πρωτεΐνης δεν επηρεάζει την ικανότητα παραγωγής μυϊκής δύναμης (μηκοδυναμική και ταχοδυναμική σχέση) των πελματιαίων καμπτήρων και των εκτεινόντων μυών του γόνατος. Συμπερασματικά, φαίνεται πως η πηγή πρόσληψης των πρωτεϊνών (από τρόφιμα ή συμπλήρωμα) δεν επηρεάζει την ικανότητα παραγωγής μυϊκής δύναμης σε νεαρούς ασκούμενους με αντιστάσεις όταν καλύπτονται οι συνιστώμενες δόσεις
description: In recent decades, many studies have focused on examining the relationship between protein intake and muscle force generating capacity, while exercising with resistance training. The aim of the present study was to investigate the role of the source of dietary protein, on muscle strength, in 20 young men. In a secondary level, there was examined, the effect of the protein source on body composition. Participants were separated into groups: (a) users, who consumed whey-protein supplements (n=10, age:24.9±4.5years, body weight:84.7±10.8kg, height:179.9±5.7cm) and (b) non-users, who did not consume any supplements (n=10, age:23.3±2.0years, body weight:79.0±11.1kg, height:177.5±8.2cm). For data collection, there were used: a questionnaire on trainings’ characteristics, a participants’ profile questionnaire, a limb preference questionnaire and a 4-day food diary. The muscle strength was assessed by means of maximal muscle torque recordings, by an isokinetic dynamometer Cybex. The participants performed maximal voluntary isometric plantar flexion contractions, with the ankle joint at -20° and 0°, as well as maximal voluntary isometric knee extension contractions, with the knee ankle at:10°,30°,60°,80° and 120°. Additionally, maximal voluntary concentric isokinetic plantarflexions and ankle extensions contractions were performed at full joint range of motion at :30°/s and 90°/s (ankle) and at :60°/s, 90°/s and 160°/s (knee). Body composition was assessed with bioelectrical impedance, using In Body 120. No statistically significant differences between users and non-users of supplements, were found in the maximal exerted isometric or isokinetic torque at each body configuration and velocity. Hence, there was no protein supplement consumption effect on the muscle force generating capacity (force-length and force-velocity relationship) of the plantar flexors and knee extensors muscles. In conclusion, the protein source (food or supplement) does not improve muscle force generating capacity, in young men, who perform resistance training, when the protein intake is adequate according to the recommended dietary allowance